আলুয়াবাড়ী রোড জংশন রেলওয়ে স্টেশন
আলুয়াবাড়ী রোড জংশন রেলওয়ে স্টেশন হল উত্তর- পূর্ব সীমান্ত রেলওয়ে জোনের কাটিহার রেলওয়ে বিভাগের হাওড়া-নিউ জলপাইগুড়ি লাইনের কাটিহার-শিলিগুড়ি শাখার একটি জংশন রেলওয়ে স্টেশন। এটি ভারতের পশ্চিমবঙ্গ রাজ্যের উত্তর দিনাজপুর জেলার ইসলামপুরে জাতীয় সড়ক ৩১ এর পাশে অবস্থিত। এই রেলওয়ে স্টেশনটি আলুবাড়ি- শিলিগুড়ি শাখা লাইন এবং নিউ ফারাক্কা-নিউ জলপাইগুড়ি লাইনকে সংযুক্ত করে। আলুয়াবাড়ী রোড জংশন রেলওয়ে স্টেশনে একদিনে মোট ৩৫ টি এক্সপ্রেস এবং যাত্রীবাহী ট্রেন থামে।